b'\n_START_ARTICLE_\nBranko Kerman\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Murski Soboti, \xc5\xbeivi v Filovcih v Prekmurju. Osnovno \xc5\xa1olo je obiskoval v Bogojini, srednjo \xc5\xa1olo pa v Murski Soboti. Po kon\xc4\x8dani maturi se je vpisal na \xc5\xa1tudij arheologije na Filozofski fakulteti v Ljubljani. Diplomiral je leta 1989 z naslovom Avari v Sloveniji? Leto kasneje se je zaposlil v Pokrajinskem muzeju Murska Sobota, istega leta je postal tudi kustos. Od leta 1996 je \xc4\x8dlan mednarodnega zdru\xc5\xbeenja Aerial Archaeology Research Group. Leta 2013 je doktoriral na temo Interpretacija zgodovinske poselitve Prekmurja na primeru aerofotografije. Leta 2016 je prejel naziv muzejski svetnik._NEWLINE_Kot vodja je v letih od 2000 do 2018 poleg manj\xc5\xa1ih sondiranj opravil ve\xc4\x8d obse\xc5\xbenih arheolo\xc5\xa1kih za\xc5\xa1\xc4\x8ditnih izkopavanj v Prekmurju na najdi\xc5\xa1\xc4\x8dih: Kotare-krogi pri Murski Soboti, Kotare-baza pri Murski Soboti, Pod Kotom sever pri Krogu, Grofovsko 2 pri Murski Soboti, Gornje njive 2 pri Dolgi vasi, Pod Grunti-Pince pri Pincah, Kalinovnjek in Kr\xc4\x8devine pri Turni\xc5\xa1\xc4\x8du, Nova tabla II pri Murski Soboti. Kot sovodja je sodeloval tudi pri izkopavanjih najdi\xc5\xa1\xc4\x8da Gornje njive pri Dolgi vasi in Ma\xc4\x8dkovci. Rezultate arheolo\xc5\xa1kih raziskav redno predstavlja na razstavah v Pomurskem muzeju v Murski Soboti.'